google/wiki40b huggingface dataset:
Μερισμός (φιλοσοφία)

Στη Φιλοσοφία μερισμός ή διαίρεση ονομάζεται η κατάτμηση ενός πραγματικού όντος στις έννοιες των μερών του από τα οποία και συνίσταται, π.χ. το δένδρο μερίζεται στη ρίζα, τον κορμό και τους κλάδους. Η έννοια που καταμερίζεται (π.χ. το δένδρο) ονομάζεται μεριστέα, οι δε επιμέρους έννοιες (π.χ. ρίζα, κορμός, κλάδοι) καλούνται μέλη (του μερισμού).
Ο φιλοσοφικός μερισμός διαφέρει της φιλοσοφικής διαίρεσης από το γεγονός ότι σ΄ αυτόν δεν γίνεται ανεύρεση και κατάταξη των επιμέρους εννοιών κατά αυτές τις έννοιες, αλλά από ορισμένο σύνολο διαχωρίζονται τα συστατικά μέρη του. Έτσι θα μπορούσε επιγραμματικά να λεχθεί πως στο μεν μερισμό διαιρείται ένα ενιαίο σύνολο στα μέρη του, ενώ στη διαίρεση το γένος στα επιμέρους είδη του.
Φρέντερικ Κλαρκ

Βιογραφία

Γεννήθηκε στις 21 Μαΐου του 1912 και μορφώθηκε στο Γουέσλεϊ Χολ των Μπαρμπάντος και στη συνέχεια στο Σαιντ Μέρις Κόλετζ της Αγίας Λουκίας και στο Σχολείο του Αγίου Βικεντίου (St Vincent Grammar School). Έκανε ιατρικές σπουδές στο Εδιμβούργο της Σκωτίας και έλαβε τον τίτλο Licentiate από τη Βασιλική Σχολή Ιατρών και Χειρουργών.
Εργάστηκε αρχικά στη Βρετανία και έπειτα στη χώρα του ως ιατρός. Ήταν ανώτατος γιατρός της κυβέρνησης ως το 1963, οπότε αποσύρθηκε. Το 1964 ο δρ Κλαρκ έγινε πρόεδρος της Εθνοσυνέλευσης, θέση που κατείχε ως το 1967 οπότε αποχώρησε και έγινε ο πρώτος ιθαγενής Κυβερνήτης στην Αγία Λουκία, προτού η τελευταία γίνει ανεξάρτητη. Παρέμεινε κυβερνήτης ως το 1971, οπότε επέστρεψε στην πολιτική ζωή. 
Απεβίωσε στις 26 Οκτωβρίου του 1980, σε ηλικία 68 ετών.
340 Εδουάρδα

Φυσικά χαρακτηριστικά

Η μέση διάμετρος της Εδουάρδας υπολογίσθηκε σε 30,2 χιλιόμετρα (από δεδομένα του IRAS), ενώ η μάζα της εκτιμάται σε 29 τετράκις εκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,212 (από δεδομένα του IRAS). Η Εδουάρδα περιστρέφεται γύρω από τον εαυτό της μία φορά κάθε 7 ώρες και 42 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Plankalkül

Η Plankalkül είναι γλώσσα προγραμματισμού υψηλού επιπέδου. Επινοήθηκε κατά το χρονικό διάστημα 1943 - 1945 από τον Κόνραντ Τσούζε, το δημιουργό του πρώτου ψηφιακού υπολογιστή, του Ζ3. Παρέμεινε σε αχρησία, κυρίως λόγω των συνθηκών που επικρατούσαν στη Γερμανία με τη λήξη του B΄ Παγκοσμίου Πολέμου. Στην πραγματικότητα, ο Τσούζε είχε ετοιμάσει τη διδακτορική του διατριβή με θέμα το μοντέλο προγραμματισμού που είχε συλλάβει από το 1944, αλλά συνέπεσε χρονικά με την κατάρρευση του Γ΄ Ράιχ και η διατριβή, όπως ήταν φυσικό, δεν υποβλήθηκε.
Η αρχική σύλληψη βασίστηκε στο έργο Dyadik του Γκόντφριντ Βίλχελμ Λάιμπνιτς και αρχικά δημιουργήθηκε ένα μοντέλο για υψηλού επιπέδου προγραμματισμό, το οποίο δεν βασιζόταν στην αρχιτεκτονική Φον Νόιμαν. Με βάση αυτό το μοντέλο "χτίστηκε" η γλώσσα προγραμματισμού Plankalkül, η οποία χρησιμοποιεί δυαδικές δομές δεδομένων. Η σύλληψη ήταν πραγματικά μεγαλοφυής, προηγούμενη κατά δέκα περίπου χρόνια από την εμφάνιση των άλλων γλωσσών προγραμματισμού υψηλού επιπέδου, όπως η FORTRAN και η ALGOL, αλλά δεν έγινε ευρέως αποδεκτή. όπως αυτές, για τον απλούστατο λόγο ότι παρέμεινε άγνωστη. Ο Τσούζε είχε, στο μεταξύ, ιδρύσει μια εταιρεία, η οποία εξόπλιζε με υπολογιστές τα γερμανικά εκπαιδευτικά ιδρύματα, και σκέφτηκε να χρησιμοποιήσει την Plankalkül για τον προγραμματισμό τους. Δεν το έκανε για οικονομικούς λόγους.
Η γλώσσα και η δομή της αποκαλύφθηκαν στο ευρύτερο κοινό μόλις το 1972, όταν ο δημιουργός της έκανε σχετική δημοσίευση σε γερμανικό επιστημονικό έντυπο¹. Το Ελεύθερο Πανεπιστήμιο του Βερολίνου δημιούργησε ένα μεταγλωττιστή (compiler) για την Plankalkül to 2000, πέντε χρόνια μετά το θάνατο του δημιουργού της.
Ρίτα Αμπατζή

Βιογραφία

Γεννήθηκε στη Σμύρνη το 1914. Ήταν αδελφή της Σοφίας Καρύβαλη η οποία για να κάνει καριέρρα άλλαξε επώνυμο. Με τον ερχομό της στην Ελλάδα διέμενε σε μια μικρή οικία στη Κοκκινιά, σημερινή Νίκαια Αττικής. Ξεκίνησε την καριέρα της στο τραγούδι στα πρώτα χρόνια του '30. Τραγούδησε ρεμπέτικα, σμυρνέικα, και δημοτικά τραγούδια δεσπόζοντας στους δίσκους των 78 στροφών στα χρόνια 1930-1940.
Συνεργάσθηκε με πολλούς επιτυχημένους μουσικούς όπως τους Παναγιώτη Τούντα, Βαγγέλη Παπάζογλου, Σπύρο Περιστέρη, Δημήτριο Σέμση, Μάρκο Βαμβακάρη, Ρόζα Εσκενάζι, και Βασίλη Τσιτσάνη. Δεν τραγούδησε ξανά μετά τον Β´ παγκόσμιο πόλεμο. Πέθανε στο Αιγάλεω της Αθήνας, στις 17 Ιουνίου του 1969.
854 Φρόστια

Δορυφόρος

Με βάση την καμπύλη φωτός της Φρόστιας οι Raoul Behrend, Laurent Bernasconi, Alain Klotz και Russell I. Durkee προσδιόρισαν την ύπαρξη ενός δορυφόρου της το καλοκαίρι του 2004. Ο δορυφόρος αυτός, με προσωρινή ονομασία S/2004 (854) 1, έχει διάμετρο της τάξεως των 10 χιλιομέτρων και περιφέρεται γύρω από τη Φρόστια σε 1,5713 ημέρα (37 ώρες και 43 λεπτά) και σε μέση απόσταση από αυτή μόλις 25 χιλιόμετρα.

Φυσικά χαρακτηριστικά

Η μέση διάμετρος της Φρόστιας εκτιμάται σε 13,7 ± 5,6 χιλιόμετρα. O φασματικός τύπος της είναι άγνωστος, ενώ το άλβεδό της είναι περίπου 0,1. Η Φρόστια περιστρέφεται γύρω από τον εαυτό της μία φορά κάθε 35 ώρες και 34 λεπτά, μία πολύ αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 90 ως 95 βαθμούς Κελσίου κάτω από το μηδέν.
Λεοπόλδος Κλήμης της Σαξονίας-Κόμπουρκ & Γκότα

Βιογραφία

Ήταν ο μόνος γιος του Φιλίππου πρίγκιπα της Σαξονίας-Κόμπουρκ & Γκότα και της Λουίζας της Σαξονίας-Κόμπουρκ & Γκότα, κόρης του Λεοπόλδου Β΄ του Βελγίου. Οι γονείς του ήταν 2α εξαδέλφια.
Το 1916 απεβίωσε στη Βιέννη σε ηλικία 38 ετών, άγαμος.
Επαρχία Μανγκιστάου

Η επαρχία Μανγκιστάου (καζακικά: Маңғыстау ауданы ‎) είναι μια επαρχία της περιφέρειας Μανγκιστάου στο νοτιοδυτικό Καζακστάν. Το διοικητικό κέντρο της περιοχής είναι το χωριό Σέτπε. Πληθυσμός: 33,599 (εκτίμηση 2013); 29,024 (απογραφή 2009); 31,215 (απογραφή 1999).
Σχέσεις Ελλάδας και Ανγκόλας

Επισκόπηση

Οι δύο χώρες δεν έχουν καθιερώσει ποτέ διπλωματικές σχέσεις και δεν υπάρχει πρακτική διπλωματική σχέση μεταξύ των δύο. Ωστόσο, δεν υπάρχει εχθρότητα μεταξύ των δύο και υπάρχουν οικονομικές σχέσεις μεταξύ των δύο χωρών και συνεργασία σε διάφορους τομείς. Ο κύριος λόγος για αυτό είναι ο παρατεταμένος εμφύλιος πόλεμος στην Αγκόλα. Επιπλέον, ο ελληνικός πληθυσμός στην Αγκόλα εκτιμάται σε 3 μόνο οικογένειες και ένας επίτιμος πρόξενος δραστηριοποιείται στον τομέα της ναυτιλίας και του εμπορίου πετρελαίου.  
Η Αγκόλα άνοιξε την πρεσβεία της στην Αθήνα το 2003.

Οικονομικές σχέσεις

Το 2016, ο όγκος των συναλλαγών μεταξύ της Ανγκόλας και της Ελλάδας ανήλθε σε περίπου 2.96 εκατομμύρια δολάρια. Η Ελλάδα εξήγαγε αγαθά αξίας 2.96 εκατομμυρίων δολαρίων στην Ανγκόλα και η Ανγκόλα εξήγαγε αγαθά αξίας 36 χιλ. δολαρίων στην Ελλάδα. Η Ελλάδα εξάγει κυρίως τσιμέντο, ζυμαρικά, αλουμίνιο και πολλά άλλα, ενώ η Αγκόλα εξάγει στην Ελλάδα κυρίως πριστή ξυλεία, εξαρτήματα κινητήρων και άλλα.
Ιωάννης Παπαδιαμαντόπουλος (Πρεσβύτερος)

Βιογραφία

Γεννήθηκε στην Κόρινθο το 1766 και ο πατέρας του, Γεώργιος, γιος παπά καταγόταν από τα Κατσανοχώρια στην Ήπειρο. Πολύ μικρός έμεινε ορφανός από μάνα και πατέρα και αναγκάσθηκε να εγκατασταθεί στην Πάτρα κοντά στον θείο του Αναστάσιο, ο οποίος ζούσε εκεί. Ασχολήθηκε με το εμπόριο σταφίδας και το 1800 παντρεύτηκε την Ελένη Καλαμογδάρτη. Έκανε πολύ μεγάλη περιουσία και υπήρξε ο πλουσιότερος των Πατρινών στα χρόνια πριν την επανάσταση. Είχε μεγάλη ακίνητη περιουσία στην συνοικία του Αγίου Δημητρίου όπου ήταν και το σπίτι του. Την περιουσία αυτή την διέθεσε μετά τον αγώνα στην πόλη όπου και κατασκευάστηκε πλατεία που σήμερα φέρει το όνομά του.
Από το σπίτι του ξεκίνησε στις 21 Μαρτίου 1821 ο ξεσηκωμός των Πατρινών και εκεί έγινε στην Πάτρα η πρώτη μάχη του αγώνα όταν οι Τούρκοι επιχείρησαν να το καταλάβουν ανεπιτυχώς. Διέθεσε όλη του την περιουσία στον αγώνα παρακινώντας τους Έλληνες και κουβαλώντας πολεμοφόδια από την Ιταλία πληρωμένα όλα από τον ίδιο. Τον Ιούνιο του 1821 επιστρέφει από την Ιταλία με πλοίο γεμάτο πολεμοφόδια και παρόλο το κυνήγι των Αγγλικών πλοίων στον Πατραϊκό, καταφέρνει να τα μεταφέρει με μικρά σκάφη από το Μεσολόγγι όπου άραξε στην Πάτρα. Παίρνει μέρος σε πολλές μάχες και τον Μάρτιο του 1822 διορίζεται γενικός φρούραρχος του στρατοπέδου Πατρών και συμμετέχει στην παραλαβή του κάστρου του Ναυπλίου. Διαχειρίστηκε τον στόλο της Ύδρας, των Σπετσών αλλά και τις εισφορές της Ηλείας στον αγώνα. Διετέλεσε πρόεδρος της τριμελούς εκ βουλευτών επιτροπής χέρσου Ελλάδος.
Συμμετείχε πολεμώντας στην δεύτερη πολιορκία του Μεσολογγίου από τον Μάρτη του 1825. Παρόλο που είχε φτάσει 62 ετών πηγαινοερχόταν στην Ζάκυνθο αγοράζοντας και κουβαλώντας πολεμοφόδια και τρόφιμα για τους πολιορκημένους. Τότε την οικογένειά του την μεταφέρει από την Πάτρα στην Ζάκυνθο. Παρολο που οι φίλοι του τον συμβούλευσαν να μην επιστρέψει στο Μεσολόγγι αυτός δεν τους άκουσε. Συμμετείχε στην ηρωική έξοδο των ελεύθερων πολιορκημένων του Μεσολογγίου, αλλά συνελήφθη αιχμάλωτος και αποκεφαλίστηκε. Η οικογένειά του με το τέλος της επανάστασης γύρισε στην Πάτρα.
Ήταν παντρεμένος με την Ελένη Καλαμογδάρτη, κόρη της αρχοντικής πατρινής οικογένειας των Καλαμογδάρτηδων, και είχε έξι παιδιά, τον Αναστάσιο, τον Παναγιώτη, τον Σπυρίδωνα, τον Δημήτριο, τον Κωνσταντίνο και τον Αδαμάντιο. Η πολιτεία για να τον τιμήσει έδωσε το όνομά του σε δρόμο της πόλης και σε πλατεία, στην οποία βρισκόταν το σπίτι του.
Βατοπέδιο Χαλκιδικής

Μνημεία και μονές

Έξω από το Βατοπέδι βρίσκεται το Πνευματικό Κέντρο της Μονής Ευαγγελισμού της Θεοτόκου, με δραστηριότητες στους τομείς κοινωνικής προσφοράς και της υγείας. Λίγο πιο πέρα βρίσκεται γυναικεία πατριαρχική και σταυροπηγιακή Μονή, αφιερωμένη στον Ευαγγελισμό της Θεοτόκου, που είναι η μεγαλύτερη στην Ελλάδα. Έχει δυναμικό περίπου 110 μοναχές και εργαστήρια υφαντικής και εικονογραφίας. Το μετόχι του χρονολογείται από τον 12ο αιώνα. Το 1974 αγοράστηκε από τη Μονή Σίμωνος Πέτρας και σήμερα έχει ανακαινιστεί. Το καθολικό της μονή είναι ναός βυζαντινού ρυθμού με ψηφιδωτό δάπεδο και τοιχογραφίες. Πανηγυρίζει στις 25 Μαρτίου και επίσης στις 22 Ιουλίου, της προστάτιδας της μονής Σίμωνος Πέτρας, Αγίας Μαρίας Μαγδαληνής.
Στα νότια του χωριού πάνω σε λόφο υπάρχει και το ανδρικό μοναστήρι του Αγίου Αρσενίου, που ιδρύθηκε το 1986. Αυτό πανηγυρίζει στις 10 Νοεμβρίου και την 1η Οκτωβρίου.

Ιστορικά στοιχεία

Το χωριό ιδρύθηκε από πρόσφυγες, με καταγωγή από τη Μικρά Ασία, οι οποίοι εγκαταστάθηκαν στον οικισμό μετά το 1922. To όνομά του προήλθε από το γεγονός ότι οι πρόσφυγες εγκαταστάθηκαν στη Μονή Βατοπεδίου του Αγίου Όρους. Ο οικισμός μέχρι το 1971 αποτελούσεχωριστή κοινότητα.Σε μικρή απόσταση από το χωριό, στο ύψωμα όπου σήμερα το Πνευματικό Κέντρο της γυναικείας μονής της Ορμύλιας, έχουν επισημανθεί ίχνη οικισμού των ρωμαϊκών και βυζαντινών χρόνων.
Λογική με πολλούς τύπους

Αλγεβροποίηση

Η αλγεβροποίηση της λογικής με πολλούς τύπους εξηγείται στο On the Algebraization of Many-sorted Logics από τους Carlos Caleiro και Ricardo Gonçalves. Το βιβλίο γενικεύει την αφηρημένη αλγεβρική λογική στην περίπωση των πολλών τύπων, αλλά μπορεί να χρησιμοποιηθεί και σαν εισαγωγικό υλικό.
Ιωδοπροπαδιένιο

Παραγωγή

Με επίδραση ιωδιούχου νατρίου (NaI) σε προπαδιενυλοχλωρίδιο (CH₂=C=CHCl) προς προπαδιενυλοϊωδίδιο:

Καταλυτική υδρογόνωση

Με καταλυτική υδρογόνωση προπαδιενυλοϊωδίδιου σχηματίζεται αρχικά αλλυλορθορίδιο και στη συνέχεια (με περίσσεια υδρογόνου) προπυλοϊωδίδιο:

Αλογόνωση

Με προσθήκη αλογόνου (X₂) (αλογόνωση) σε προπαδιενυλοϊωδίδιο έχουμε προσθήκη στους διπλούς δεσμούς. Παράγεται αρχικά 2,3-διαλο-1-ιωδοπροπένιο και στη συνέχεια, με περίσσεια αλογόνου, 1-ιωδο-1,2,2,3-τετρααλοπροπάνιο. Π.χ.:

Υδραλογόνωση

Με προσθήκη υδραλογόνων (HX) (υδραλογόνωση) σε προπαδιενυλοϊωδίδιο παράγεται αρχικά 1-αλο-1-ιωδοπροπένιο και στη συνέχεια, με περίσσεια υδραλογόνου, 1,2-διαλο-1-ιωδοπροπάνιο:

Υδροκυάνωση

Με προσθήκη υδροκυανίου (HCN) (υδροκυάνωση) σε προπαδιενυλοϊωδίδιο παράγεται 2-ιωδοβουτεν-3-νιτρίλιο:

Οζονόλυση

Με επίδραση όζοντος (οζονόλυση) σε προπαδιενυλοϊωδίδιο, παράγεται ασταθές οζονίδιο που τελικά διασπάται σε μεθανάλη, μεθανοϋλοϊωδίδιο και διοξείδιο του άνθρακα:

Υποκατάσταση από υδροξύλιο

Υδρόλυση με αραιό διάλυμα υδροξειδίου του νατρίου (NaOH) αρχικά προς προπαδιενόλη και τελικά προς προπεν-2-άλη:

Παραγωγή αιθέρα

Με αλκοολικά άλατα (RONa) προς αλκυλοοπροπαδιενυλοαιθέρα:

Παραγωγή αλκαδιενίνιου

Με αλκινικά άλατα (RC?CNa) προς αλκαδιενίνιο. Π.χ.:

Παραγωγή εστέρα

Με καρβονικά άλατα (RCOONa) προς καρβονικό προαπδιενυλοεστέρα:

Παραγωγή νιτριλίου

Με κυανιούχο νάτριο (NaCN) προς βουταδιενονιτρίλιο :

Παραγωγή αλκαδιένιου

Με αλκυλολίθιο (RLi) προς αλκάνιο:

Παραγωγή θειάλης

Με όξινο θειούχο νάτριο (NaSH) αρχικά προς προπαδιενοθειόλη και τελικά προς προπεν-2-θειάλη :

Παραγωγή θειαιθέρα

Με θειολικό νάτριο (RSNa) προς αλκυλoπροπαδιενυλοθειαιθέρα :

Παραγωγή νιτροπαραγώγων

Με νιτρώδη άργυρο (AgNO₂) προς νιτροπροπαδιένιο :

Παραγωγή οργανομεταλλικών ενώσεων

1. Με λίθιο (Li). Παράγεται προπαδιενυλολίθιο:
2. Με μαγνήσιο (Mg) (αντιδραστήριο Grignard):

Παραγωγή φαινυλοπροπαδιενίου

Με προπαδιενυλίωση κατά Friedel-Crafts βενζολίου παράγεται φαινυλοπροπαδιένιο:

Αντιδράσεις απόσπασης

Η δυνατότητα απόσπασης υδροϊωδίου υπάρχει μόνο για την παραγωγή προπαδιενυλοκαρβένιου (CH₂=C=C:), που παρεμβάλλεται σε δεσμούς C-H και πολλαπλούς δεσμούς. Π.χ. με μεθάνιο (CH₄) παράγεται βουταδιένιο-1,2:
Νους

Ο νους ή διάνοια είναι ένα σύνολο νοητικών ικανοτήτων που συμπεριλαμβάνει την συνείδηση, την αντίληψη, την σκέψη, την κρίση και την μνήμη.
Είναι η δύναμη του συλλογισμού και των σκέψεων ενός ανθρώπινου όντος. Κατέχει τη δύναμη της φαντασίας, της αναγνώρισης και της εκτίμησης, και είναι υπεύθυνος για την επεξεργασία των συναισθημάτων και των συγκινήσεων, με αποτέλεσμα τις συμπεριφορές και τις δράσεις.
Δεν υπάρχει καθολικά αποδεκτός ορισμός του τι είναι νους και ποιες είναι οι διακριτικές ιδιότητές του, αν και υπάρχει μια μακρά παράδοση των ερευνών στη φιλοσοφία, στη θρησκεία, στην ψυχολογία και στην γνωσιακή επιστήμη. Το κύριο ανοικτό ερώτημα σχετικά με τη φύση του νου είναι το πρόβλημα νου-σώματος, η οποία διερευνά τη σχέση του νου με το φυσικό εγκέφαλο και το νευρικό σύστημα. Τυπικές απόψεις περιλαμβάνουν τον δυϊσμό και τον ιδεαλισμό, οι οποίες εξετάζουν το νου κάπως ξεχωριστό από φυσική ύπαρξη, και τον φυσικαλισμό και την λειτουργικότητα, οι οποίες ισχυρίζονται ότι ο νους είναι περίπου ταυτόσημος με τον εγκέφαλο ή να αναχθεί σε φυσικά φαινόμενα όπως η νευρωνική δραστηριότητα. Ένα άλλο ερώτημα αφορά το ποια είδη των όντων είναι ικανά να έχουν νου, για παράδειγμα, αν ο νους είναι αποκλειστικά για τους ανθρώπους, να κατέχεται επίσης από ορισμένα ή όλα τα ζώα, από όλα τα ζωντανά όντα, ή αν ο νους μπορεί επίσης να είναι μια ιδιότητα ορισμένων τύπων τεχνητών μηχανών.
Όποια και αν είναι η φύση του, είναι γενικά αποδεκτό ότι ο νους είναι αυτό που επιτρέπει σε ένα ον να έχει υποκειμενική συνείδηση ​​και αποβλεπτικότητα προς το περιβάλλον του, να αντιλαμβάνεται και να απαντάει σε ερεθίσματα με κάποιο είδος του οργανισμού, και να έχει συνείδηση ​, συμπεριλαμβανομένου την σκέψη και το συναίσθημα.
Η έννοια του νου είναι κατανοητή σε πολλούς διαφορετικούς τρόπους από πολλές διαφορετικές πολιτισμικές και θρησκευτικές παραδόσεις. Κάποιοι βλέπουν το μυαλό ως μια ιδιότητς αποκλειστικά για τους ανθρώπους, ενώ άλλοι περιγράφουν τις ιδιότητες του νου σε μη ζωντανές οντότητες (π.χ. παμψυχισμός και ανιμισμός), σε ζώα και σε θεότητες. Σε μερικές από τις πρώτες ιδιότητες, καταγράφονται οι εικασίες που συνδέονται με το νου (που μερικές φορές περιγράφονται ως ταυτόσημοι με την ψυχή ή το πνεύμα) σε θεωρίες σχετικές τόσο στη ζωή μετά το θάνατο, όσο και στη κοσμολογική και φυσική τάξη, όπως για παράδειγμα, στα δόγματα του Ζωροάστρη, του Βούδα, του Πλάτωνα, του Αριστοτέλη και άλλων αρχαίων Ελλήνων, Ινδών και, αργότερα, ισλαμικών και μεσαιωνικών ευρωπαίων φιλοσόφων.
Σημαντικοί φιλόσοφοι του νου είναι οι Πλάτωνας, Ντεκάρτ, Λάιμπνιτς, Σέαρλ, Ντένετ, Νάγκελ και Τσάλμερς. Επίσης ψυχολόγοι, όπως ο Φρόυντ και ο Τζέιμς, και επιστήμονες πληροφορικής, όπως ο Τζέιμς και ο Πούτναμ ανέπτυξαν σημαίνουσες θεωρίες σχετικά με τη φύση του νου. Η δυνατότητα του μη ανθρώπινου νου, διερευνάται στον τομέα της τεχνητής νοημοσύνης, η οποία συνεργάζεται στενά σε σχέση με την κυβερνητική και με την θεωρία των πληροφοριών για την κατανόηση των τρόπων με τους οποίους η επεξεργασία πληροφοριών από μη βιολογικές μηχανές είναι συγκρίσιμη ή διαφορετική από τα νοητικά φαινόμενα στον ανθρώπινο νου.
Άβελ της Δανίας

Σύγκρουση με τον μεγαλύτερο αδελφό του Έρικ

Παντρεύτηκε (1237) την Ματθίλδη του Χόλσταϊν, κόρη του Αδόλφου Δ΄ του Χόλσταϊν, ο κόμης Αδόλφος αποσύρθηκε σε μονή Φραγκισκιανών την ίδια χρονιά και ο Άβελ έγινε αντιβασιλιάς για λογαριασμό των ανήλικων κουνιάδων του Ιωάννη και Γεράρδου. Τον πατέρα του διαδέχθηκε στον θρόνο της Δανίας ο μεγαλύτερος αδελφός του Έρικ (1241), τα επόμενα χρόνια ο Άβελ συγκρούστηκε με τον αδελφό του προκειμένου να κερδίσει ανεξαρτησία στο δουκάτο του Σλέσβιχ αλλά ο Έρικ αντεπιτέθηκε την επόμενη χρονιά και ανάγκασε τον Άβελ να δραπετεύσει. Ο εμφύλιος πόλεμος συνεχίστηκε ανάμεσα στα δυο αδέλφια μέχρι που κλείστηκε ειρήνη με την μεσολάβηση της αδελφής τους Σοφίας. Ο Έρικ δολοφονήθηκε ενώ ήταν προσκεκλημένος του αδελφού του στο Σλέσβιχ (1250), αυτό άφησε πολλές υποψίες ότι βρισκόταν ο αδελφός του πίσω από την δολοφονία αφού δολοφόνος ήταν ο ίδιος ο αρχιθαλαμηπόλος του Λάβε Γκούντμουντσεν. Ο Άβελ μαζί με 24 ευγενείς του ορκίστηκαν ότι δεν έχουν καμιά σχέση με την δολοφονία, όταν η υπόθεση ξεκαθαρίστηκε ο Άβελ ορκίστηκε νέος βασιλιάς της Δανίας στις 1 Νοεμβρίου 1250 στο Βίμποργκ.

Δολοφονία του Άβελ

Η βασιλεία του Άβελ διήρκεσε μόνο ενάμιση χρόνο στην συνέχεια συνάντησε σκληρές αντιδράσεις από τους αγρότες της Φρισίας για τους ψηλούς φόρους που επέβαλε. Ο Άβελ ετοίμασε τον στρατό του για να τους τιμωρήσει αλλά δολοφονήθηκε από τον τροχοποιό Έννερ Μπρίτζ στις 29 Ιουνίου 1252 κοντά στο Έιντερστεντ. Την εποχή της δολοφονίας του ο γιος του Βάλντεμαρ ήταν αιχμάλωτος του αρχιεπισκόπου της Κολωνίας γι'αυτό τον διαδέχθηκε στον θρόνο της Δανίας ο μικρότερος αδελφός του Χριστόφορος Α΄ της Δανίας, η σύζυγος του Ματθίλδη αποσύρθηκε σε μοναστήρι αλλά αργότερα επανήλθε στην κοσμική ζωή και παντρεύτηκε τον Μπίργκερ Τζάρλ της Σουηδίας (1261).

Θρύλοι

Πολλοί πίστεψαν ότι η δολοφονία του Άβελ ήταν θεία δίκη για την δολοφονία του αδελφού του, ενώ η σωρός του βρισκόταν στον καθεδρικό ναό του Σλέσβιχ την νύχτα οι μοναχοί άκουσαν περίεργους ήχους που τους τρομοκράτησαν πιστεύοντας ότι είναι το φάντασμα του Άβελ. Στην συνέχεια ακούστηκαν πολλές αναφορές για έναν μαύρο άντρα ο οποίος πάνω σε ένα άσπρο άλογο με λαμπερά κυνηγόσκυλα κυνηγούσε στα δάση του Σλέσβιχ.  Οι απόγονοι του Άβελ, η "Άβελ οικογένεια" βασίλευσε στην νότια Γιουτλάνδη έως το 1375 συχνά σε συμβασιλεία με τους συγγενείς τους στο Χόλσταϊν δημιουργώντας μόνιμο πρόβλημα στο στέμμα της Δανίας με την απειλή της διάσπασης. Ο δισέγγονος του Άβελ θα γίνει για μικρό χρονικό διάστημα βασιλιάς της Δανίας ως Βάλντεμαρ Γ΄ της Δανίας. Οι απόγονοι της δισέγγονης του Έλβιγκ του Χόλσταϊν η οποία παντρεύτηκε τον Βάλντεμαρ Δ΄ της Δανίας θα διεκδικήσουν ξανά τον θρόνο της Δανίας. Ο Χριστιανός Α΄ της Δανίας του Οίκου του Όλντενμπουργκ από τον οποίο κατάγονται οι σύγχρονοι βασιλείς της Δανίας ήταν απόγονος του Άβελ μέσω της κόρης του Σοφίας.
Α.Ε.Κ. (πετοσφαίριση ανδρών)

Ιστορία

Το ανδρικό τμήμα πετοσφαίρισης της ΑΕΚ ιδρύθηκε αρχικά τη δεκαετία του 1930, όμως σύντομα διαλύθηκε και επαναλειτούργησε τη δεκαετία του 1960 για να διαλυθεί εκ νέου και να επανασυσταθεί το 1982. Έκτοτε λειτουργεί ανελλιπώς. Τα περισσότερα από τα 30 αυτά χρόνια που μεσολάβησαν έως και σήμερα τα πέρασε σε πιο μικρές κατηγορίες και όχι στην Α1. Αυτό είχε ως αποτέλεσμα να μην καταφέρει να προσελκύσει κορυφαίους πετοσφαιριστές και να τους κρατήσει για πολλά χρόνια στο δυναμικό της, ώστε να θεωρούνται δικοί της θρύλοι. Παρ' όλα αυτά υπήρξαν κάποια κορυφαία ονόματα του χώρου που έστω και για μικρό χρονικό διάστημα ντύθηκαν στα κιτρινόμαυρα, κερδίζοντας έτσι μια μικρή θέση στην ένδοξη ιστορία της. Η πρώτη παρουσία στην Α1 κατηγορία ήταν την περίοδο 1994–95 όπου και υποβιβάστηκε την ίδια χρονιά. Επανήλθε όμως στην πρώτη κατηγορία την επόμενη χρονιά και ακολούθησε μία καλή περίοδος με αρκετές επιτυχίες. 
Σημαντικότερες διακρίσεις ήταν η συμμετοχή στον τελικό του κυπέλλου Ελλάδας το 1999 και η συμμετοχή της στο φάιναλ φορ του κυπέλλου κυπελλούχων την επόμενη χρονιά όπου κατέκτησε την τρίτη θέση. 
Την 1η Φεβρουαρίου του 2014 η ΑΕΚ γράφει ιστορία καθώς κατακτά το Λιγκ Καπ στην Αλεξανδρούπολη, κερδίζοντας στον τελικό τον Φοίνικα Σύρου με 3–2 σετ, που είναι ο πρώτος τίτλος στην ιστορία του τμήματος.
Nm (Unix)

Η εντολή nm περιλαμβάνεται σε αρκετές από τις νεότερες εκδόσεις του Unix και των λειτουργικών συστημάτων που βασίζονται σε αυτό. Η nm χρησιμοποιείται για να εξετάζονται δυαδικά αρχεία (όπως οι βιβλιοθήκες, οι μεταγλωττισμένες αντικειμενικές μονάδες κώδικα, τα κοινά αντικειμενικά αρχεία και τα μεμονωμένα εκετελέσιμα αρχεία) και να εμφανίζονται τα περιεχόμενα αυτών των αρχείων ή μεταπληροφορίες που περιλαμβάνονται σε αυτά, όπως ο πίνακας συμβόλων. Η έξοδος της nm κάνει διάκριση μεταξύ διάφορων τύπων συμβόλων, για παράδειγμα μεταξύ μιας συνάρτησης που δίνεται από μια μονάδα αντικειμενικού κώδικα και μιας συνάρτησης που απαιτείται από αυτήν τη μονάδα. Η nm χρησιμοποιείται στην αποσφαλμάτωση, στην επίλυση προβλημάτων από συγκρούσεις ονομάτων και χαλασμένα ονόματα στη C++, καθώς και για έλεγχο άλλων τμημάτων της αλυσίδας εργαλείων.
Το Εγχείρημα GNU περιλαμβάνει μια υλοποίηση της nm σαν μέρος του πακέτου GNU Binutils.
ΧΚ Σπαρτάκ Μόσχας

Ιστορία

Η Σπαρτάκ Μόσχας ιδρύθηκε το 1946, ως τμήμα της εθελοντικής αθλητικής κοινωνίας Σπαρτάκ.

Νίκες

Πρωτάθλημα ΕΣΣΔ (4): 1962, 1967, 1969, 1976
 Κύπελλο ΕΣΣΔ (2): 1970, 1971
 Πρωτάθλημα Ρωσίας (1): 2001
 Spengler Cup (5): 1980, 1981, 1985, 1989, 1990
 Ahearne Cup (3): 1971, 1972, 1973

Καλύτερες θέσεις

Πρωτάθλημα ΕΣΣΔ (11): 1948, 1965, 1966, 1968, 1970, 1973, 1981, 1982, 1983, 1984, 1991
 Πρωτάθλημα ΕΣΣΔ (9): 1947, 1963, 1964, 1972, 1975, 1979, 1980, 1986, 1992
 Κύπελλο ΕΣΣΔ (2): 1967, 1977
 Κύπελλο Ευρώπης (2): 1970, 1977
 Spengler Cup (1): 1982
 Spengler Cup (1): 1978
 Ahearne Cup (1): 1970
Ιωάννης Β΄ του Νασσάου-Ντίλενμπουργκ

Βιογραφία

Ήταν ο δευτερότοκος γιος του Ιωάννη Α΄ και της Μαργαρίτας, κόρης του Αδόλφου Β΄ κόμη του Λα Μαρκ. Αδέλφια του ήταν ο Αδόλφος, ο Ένγκελμπερτ Α΄ και ο Ιωάννης Γ΄ ο νεότερος.
Το 1416 απεβίωσε ο πατέρας τους και οι τέσσερεις αδελφοί διοίκησαν από κοινού την κτήση του. Ο Ιωάννης Β΄ έγινε αρχιεπίσκοπος του Μάιντς (1396-1419). Ακολούθησε στρατιωτική σταδιοδρομία. Απεβίωσε το 1443 σε ηλικία 78 ετών, άγαμος.
Ανδρέας Παπαχαραλάμπους

Βιογραφικό

Ο Ανδρέας Παπαχαραλάμπους γεννήθηκε στο Στρόβολο στις 20 Μαΐου 1975. Είναι απόφοιτος της Αγγλικής Σχολής Λευκωσίας. Το 1994 κατετάγη στην Εθνική Φρουρά όπου υπηρέτησε ως Έφεδρος Ανθυπολοχαγός Πεζικού. Σπούδασε Διοίκηση Επιχειρήσεων στο Πανεπιστήμιο Reading του Ηνωμένου Βασιλείου. Ολοκλήρωσε τις μεταπτυχιακές σπουδές του στη Σχολή Οικονομικών και Πολιτικών Επιστημών του Πανεπιστημίου του Λονδίνου (London School of Economics) στον τομέα της Ευρωπαϊκής Πολιτικής. Διετέλεσε Πρόεδρος των Κυπρίων Φοιτητών του Ηνωμένου Βασιλείου.
Με την επιστροφή του στην Κύπρο ανέλαβε ως Διευθύνων Σύμβουλος σε  οικογενειακή επιχείρηση ενώ παράλληλα, σε ηλικία μόλις 26 χρόνων εξελέγη Δημοτικός Σύμβουλος Στροβόλου. Από το 2002-2016 υπηρέτησε την πόλη του συμμετέχοντας στα κοινά από τη θέση του Δημοτικού Συμβούλου Στροβόλου για 15 χρόνια, ενώ τα τελευταία χρόνια κατείχε τη θέση του Αντιδημάρχου.                                                               Στις Δημοτικές εκλογές της 18ης Δεκεμβρίου 2016 εξελέγη Δήμαρχος και ανέλαβε καθήκοντα στις 2 Ιανουαρίου 2017.
Είναι Πρόεδρος της Διοικούσας Επιτροπής της Στέγης Φροντίδας Ηλικιωμένων «Αγία Μαρίνα» – ΣΚΕ Στροβόλου και μέλος του Διοικητικού Συμβουλίου της Στέγης Άγιος Χριστόφορος.
Συμμετέχει ως μέλος του Συμβουλευτικού-Γνωμοδοτικού Συμβουλίου για το Πρόγραμμα MPA Δημόσια Διοίκηση του Ευρωπαϊκού Πανεπιστημίου Κύπρου.
Επίσης είναι Αντιπρόεδρος του Συμβουλίου Επισκέψεων και Ευημερίας Ασθενών του Νοσοκομείου «Αρχιεπίσκοπος Μακάριος Γ' » 
Είναι παντρεμένος με την Μικαέλα Μέσσιου και έχουν δύο παιδιά, τον Bίκτωρα και την Βαλέρια.